ai4bharat/Pralekha huggingface dataset:
ସ୍ୱାସ୍ଥ୍ୟ ଓ ପରିବାର ମନ୍ତ୍ରଣାଳୟ
ସୁସ୍ଥତା ହାରରେ ଭାରତର ରେକର୍ଡ
• ଗତ 24ଘଣ୍ଟା ମଧ୍ୟରେ 57,381 ସୁସ୍ଥ
• 32ଟି ରାଜ୍ୟ ଓ କେନ୍ଦ୍ରଶାସିତ ଅଞ୍ଚଳରେ ଆରୋଗ୍ୟ ହାର ଶତକଡା 50ରୁ ଅଧିକ
• ଦେଶରେ ଗୋଟିଏ ଦିନରେ ସର୍ବାଧିକ 8.6 ଲକ୍ଷ ପରୀକ୍ଷଣ
ପ୍ରତ୍ୟେକ ଦିନ ନିୟମିତ ଭାବେ କରୋନାରୁ ଆରୋଗ୍ୟ ଲାଭ କରୁଥିବା ରୋଗୀଙ୍କ ସଂଖ୍ୟା ବୃଦ୍ଧି ପାଉଥିବା ବେଳେ ଗତ 24 ଘଣ୍ଟା ମଧ୍ୟରେ 57,381 ଜଣ ରୋଗୀ ସୁସ୍ଥ ହୋଇ ହସ୍ପିଟାଲରୁ ଘରକୁ ଫେରିଛନ୍ତି ।
ଏହିଭଳି ଅଧିକ ରୋଗୀ ଆରୋଗ୍ୟ ହେବା ଦୃଷ୍ଟିରୁ ଭାରତର ସୁସ୍ଥତା ହାର 70 ପ୍ରତିଶତ ପାର କରିଛି ଏବଂ କ୍ରମଶଃ ଅଧିକରୁ ଅଧିକ ରୋଗୀ ସୁସ୍ଥ ହେବାରେ ଲାଗିଛନ୍ତି । 32 ରାଜ୍ୟ ଓ କେନ୍ଦ୍ରଶାସିତ ଅଞ୍ଚଳରେ ଏହି ହାର ଶତକଡା 50ରୁ ଅଧିକ ରହିଛି । 12ଟି ରାଜ୍ୟ ଓ କେନ୍ଦ୍ରଶାସିତ ଅଞ୍ଚଳରେ ଆରୋଗ୍ୟ ସଂଖ୍ୟା ଜାତୀୟ ହାରଠାରୁ ମଧ୍ୟ ଅଧିକ ରହିଛି ।
ଅଧିକରୁ ଅଧିକ ରୋଗୀ ସୁସ୍ଥ ହୋଇ ହସ୍ପିଟାଲ ଓ ଘରୋଇ ଏକାନ୍ତବାସରୁ ମୁକ୍ତ ହେଉଥିବା ବେଳେ ମୋଟ ଆରୋଗ୍ୟ ରୋଗୀଙ୍କ ସଂଖ୍ୟା 18 ଲକ୍ଷ ଅତିକ୍ରମ କରି ଆଜି ଏହା 18,08,936ରେ ପହଞ୍ଚିଛି । ଏଥିଯୋଗୁଁ ସୁସ୍ଥ ରୋଗୀଙ୍କ ସଂଖ୍ୟା ସକ୍ରିୟ ରୋଗୀଙ୍କ ତୁଳନାରେ 11 ଲକ୍ଷରୁ ଅଧିକ ଅର୍ଥାତ ଆଜିସୁଦ୍ଧା 11,40,716ରେ ପହଞ୍ଚିଛି ।
କେନ୍ଦ୍ର, ରାଜ୍ୟ ଓ କେନ୍ଦ୍ରଶାସିତ ଅଞ୍ଚଳଗୁଡିକରେ କୋଭିଡ ପରିଚାଳନାଗତ ସମନ୍ଵୟ ଯୋଗୁଁ ଏହି ସବୁଦିନିଆ ଆରୋଗ୍ୟ ହାର ବୃଦ୍ଧି ପାଇବାରେ ଲାଗିଛି ।
ଦେଶରେ ବର୍ତ୍ତମାନ 6,68,220 ଜଣ ସକ୍ରିୟ କରୋନା ଆକ୍ରାନ୍ତ ରହିଥିବା ବେଳେ ଏହା ମୋଟ ଆକ୍ରାନ୍ତଙ୍କ ଶତକଡା 26.45 ବୋଲି ଜଣାପଡିଛି । ସମସ୍ତ ସକ୍ରିୟ ରୋଗୀ ଡାକ୍ତରୀ ଚିକିତ୍ସାଧୀନ ଅଛନ୍ତି ।
ହସ୍ପିଟାଲରେ ଉପଯୁକ୍ତ ଉପଚାର, ଘରୋଇ ଏକାନ୍ତବାସର ତଦାରଖ, ଅମ୍ଳଜାନ ସହାୟତା, ରୋଗୀମାନଙ୍କ ପାଇଁ ଆମ୍ବୁଲାଂଶ ସେବାର ସଫଳ ପ୍ରୟୋଗ, କୋଭିଡ ରୋଗୀଙ୍କ ଚିକିତ୍ସା ଦାୟିତ୍ଵରେ ଥିବା ଚିକିତ୍ସକମାନଙ୍କୁ ଏମ୍ସ ବିଶେଷଜ୍ଞମାନଙ୍କ ପକ୍ଷରୁ ଦିଆଯାଉଥିବା ପରାମର୍ଶ ଯୋଗୁଁ ରୋଗୀ ପରିଚାଳନା ଓ ଚିକିତ୍ସା ବ୍ୟବସ୍ଥାରେ ଯଥେଷ୍ଟ ଉନ୍ନତି ପରିଲକ୍ଷିତ ହୋଇଛି । ଏଥିପାଇଁ ମୃତ୍ୟୁହାର ମଧ୍ୟ ବିଶ୍ଵର ଅନ୍ୟାନ୍ୟ ଦେଶ ତୁଳନାରେ ଯଥେଷ୍ଟ କମ ରହିଛି । ଏହା ନିୟମିତ ଭାବେ ହ୍ରାସ ପାଇ ବର୍ତ୍ତମାନ 1.94 ପ୍ରତିଶତରେ ରହିଛି ।
ପରୀକ୍ଷା, ଚିହ୍ନଟ ଓ ଚିକିତ୍ସା ରଣନୀତିର ସଫଳତା ଯୋଗୁଁ ଗତ 24 ଘଣ୍ଟା ମଧ୍ୟରେ 8,68,679 ନମୁନା ପରୀକ୍ଷା କରାଯାଇଛି । ଏହାକୁ ମିଶାଇ ଏପର୍ଯ୍ୟନ୍ତ ମୋଟ 2.85 କୋଟିରୁ ଅଧିକ ନମୁନା ପରୀକ୍ଷା କରାଯାଇଛି ।
ସାମଗ୍ରିକ ସଂକ୍ରମଣ ପରିଚାଳନା ଫଳସ୍ଵରୂପ ଦେଶରେ ନମୁନା ପରୀକ୍ଷାଗାର ସଂଖ୍ୟାରେ ମଧ୍ୟ ବୃଦ୍ଧି ଘଟିଛି । 968ଟି ସରକାରୀ ଓ 497ଟି ଘରୋଇ ଏହିପରି ସମୁଦାଯ 1465ଟି ପରୀକ୍ଷାଗାରରେ ନମୁନା ପରୀକ୍ଷଣ କରାଯାଉଛି ।
କୋଭିଡ ଜନିତ ସମସ୍ତ ପ୍ରକାର ବୈଷୟିକ ପ୍ରସଙ୍ଗରେ ନିର୍ଭୁଲ ଏବଂ ସର୍ବଶେଷ ତଥ୍ୟ, ନିର୍ଦ୍ଦେଶାବଳୀ ଓ ପରାମର୍ଶ ପାଇଁ ଭିଜିଟ୍ କରନ୍ତୁ: https://www.mohfw.gov.in/ and @MoHFW_INDIA ।
କୋଭିଡ୍ ସଂକ୍ରାନ୍ତ ବୈଷୟିକ ପ୍ରଶ୍ନ ପଠାଇବା ପାଇଁ covid19[at]gov[dot]in ଏବଂ ଅନ୍ୟାନ୍ୟ ପ୍ରଶ୍ନ ncov2019[at]gov[dot]in and @CovidIndiaSeva ।
କୋଭିଡ-19 ସଂକ୍ରାନ୍ତ କୌଣସି ପ୍ରଶ୍ନ ମଧ୍ୟ ସ୍ୱାସ୍ଥ୍ୟ ଓ ପରିବାର ମନ୍ତ୍ରଣାଳୟର ହେଲ୍ପଲାଇନ ନଂ – +91-11-23978046 କିମ୍ବା 1075 କୁ ପଚରା ଯାଇପାରିବ ।
ରାଜ୍ୟଗୁଡିକର ହେଲ୍ପଲାଇନ ନଂ: https://www.mohfw.gov.in/pdf/ coronvavirushelplinenumber.pdf ରେ ଉପଲବ୍ଧ ।
କାର୍ମିକ, ସାଧାରଣ ଅଭିଯୋଗ ଓ ପେନସନ ମନ୍ତ୍ରଣାଳୟ
କେନ୍ଦ୍ରୀୟ ଭଣ୍ଡାର ଦ୍ୱାରା ପ୍ରସ୍ତୁତ 4900 ସୁରକ୍ଷା କିଟ୍ ମେଡ଼ିକାଲ ଓ ପୁଲିସ କର୍ମଚାରୀଙ୍କ ବ୍ୟବହାର ପାଇଁ ପ୍ରଦାନ କଲେ ଡକ୍ଟର ଜିତେନ୍ଦ୍ର ସିଂହ
କେନ୍ଦ୍ର ଉତ୍ତର ପୂର୍ବାଞ୍ଚଳ କ୍ଷେତ୍ର ବିକାଶ ରାଷ୍ଟ୍ରମନ୍ତ୍ରୀ , ପିଏମଓ, କାର୍ମିକ ଓ ଜନ ଅଭିଯୋଗ, ପେନସନ୍, ଆଣବିକ ଶକ୍ତି ଓ ମହାକାଶ ରାଷ୍ଟ୍ରମନ୍ତ୍ରୀ ଡକ୍ଟର ଜିତେନ୍ଦ୍ର ସିଂହ ଆଜି ଦେଶର ସମସ୍ତ ଚିକିତ୍ସା କର୍ମଚାରୀ ଓ ପୁଲିସ ବଳଙ୍କ କାର୍ଯ୍ୟକୁ ଭୂୟସୀ ପ୍ରଶଂସା କରିଛନ୍ତି । ଏହି ଅବସରରେ ଡକ୍ଟର ସିଂହ ସେମାନଙ୍କ ବ୍ୟବହାର ପାଇଁ କେନ୍ଦ୍ରୀୟ ଭଣ୍ଡାର ପକ୍ଷରୁ ପ୍ରସ୍ତୁତ 4900 ସୁରକ୍ଷା କିଟ୍ ସେମାନଙ୍କୁ ପ୍ରଦାନ କରିଛନ୍ତି । ଏହି ସୁରକ୍ଷା କିଟ୍ରେ ସାନିଟାଇଜର, ହାତଧୁଆ ସାବୁନ ଇତ୍ୟାଦି ରହିଛି ଯାହାକି ମେଡ଼ିକାଲ କର୍ମଚାରୀ ଓ ପୁଲିସ କର୍ମଚାରୀମାନେ ବ୍ୟବହାର କରିପାରିବେ । ସେମାନଙ୍କ ସେବା ଓ ତ୍ୟାଗକୁ ସମ୍ମାନ ଓ ପ୍ରଶଂସା ପ୍ରଦର୍ଶନ ପୂର୍ବକ ଏକ ସାଂକେତିକ ସୌଜନ୍ୟ ଭାବେ ଏହି କିଟ୍ ପ୍ରଦାନ କରାଯାଇଛି । କେନ୍ଦ୍ର ସ୍ୱାସ୍ଥ୍ୟ ଓ ପରିବାର କଲ୍ୟାଣ ମନ୍ତ୍ରଣାଳୟ ତଥା ଦିଲ୍ଲୀ ପୁଲିସର ପ୍ରତିନିଧିମାନଙ୍କୁ ମନ୍ତ୍ରୀ ଡକ୍ଟର ସିଂହ ଏହି କିଟ୍ ଆଜି ହସ୍ତାନ୍ତର କରିଛନ୍ତି । ଏହି ଅବସରରେ ତାଙ୍କ ବାସଭବନ ଠାରେ ଏକ ଛୋଟ କାର୍ଯ୍ୟକ୍ରମର ଆୟୋଜନ କରାଯାଇଥିଲା । ସାମାଜିକ ଦୂରତା ରକ୍ଷାର ସମସ୍ତ କଟକଟାକୁ ଅନୁପାଳନ ପୂର୍ବକ ଏହି କାର୍ଯ୍ୟକ୍ରମ ସମ୍ପାଦିତ ହୋଇଥିଲା ।
ପରେ, ଗଣମାଧ୍ୟମ ସହ କଥାବାର୍ତ୍ତା କରି ଡକ୍ଟର ଜିତେନ୍ଦ୍ର ସିଂହ କହିଲେ େଯେ ଆମ ଦେଶ ଏବେ ବୈଶ୍ୱିକ ମହାମାରୀ ବିରୋଧରେ ଲଢ଼େଇ ଜାରି ରଖିଛି । ଗତ କିଛି ସପ୍ତାହ ଧରି ଏହି ଲଢ଼େଇ ଜାରି ରହିଛି । ଦେଶବ୍ୟାପୀ ଲକ୍ ଡାଉନ୍ ଯୋଗୁ ଏବେ ସମସ୍ତ ଜନସାଧାରଣ ନିଜ ନିଜ ଘରେ ଆବଦ୍ଧ ରହିଥିବା ବେଳେ କିଛି ଲୋକ, ଯଥା ମେଡ଼ିକାଲ ସେବା ଓ ପୁଲିସ ସେବାରେ ନିୟୋଜିତ ଲୋକମାନେ, ସେମାନଙ୍କର ସ୍ୱାଭାବିକ କର୍ତ୍ତବ୍ୟ ଠାରୁ ଢ଼େର୍ ଶ୍ରମ ଓ ତ୍ୟାଗ ସ୍ୱୀକାର ପୂର୍ବକ ଦାୟିତ୍ୱ ନିର୍ବାହ କରୁଛନ୍ତି । ସେମାନଙ୍କୁ ଏଭଳି ଜଟିଳ ସମୟରେ ଏଭଳି କର୍ତ୍ତବ୍ୟ ସଂପାଦନ କରିବାକୁ ପଡ଼ୁଛି । ମହାମାରୀ କୋଭିଡ଼-19 ସଂକ୍ରମଣ ଯୋଗୁ ମାନ୍ୟବର ପ୍ରଧାନମନ୍ତ୍ରୀଙ୍କ ଆହ୍ୱାନକୁ ଗ୍ରହଣ ପୂର୍ବକ ସେମାନେ ଏହି ଦାୟିତ୍ୱ ନିଜ ମୁଣ୍ଡରେ ବହନ କରିଛନ୍ତି । ଦେଶରେ ଲକ୍ ଡାଉନ୍ ଘୋଷଣା ହେବା ପରଠାରୁ କାର୍ମିକ, ଜନ ଅଭିଯୋଗ, ପେନସନ୍ ଓ ଡ଼ିଓଏନଇଆର ରାଷ୍ଟ୍ର ମନ୍ତ୍ରଣାଳୟ ପକ୍ଷରୁ ଏହି ପରିପ୍ରେକ୍ଷୀରେ ଅନେକ ଗୁଡ଼ିଏ ବ୍ୟବସ୍ଥା ଗ୍ରହଣ କରାଯାଇଛି ।
କାର୍ମିକ ଓ ତାଲିମ ବିଭାଗ ଅଧୀନରେ କେନ୍ଦ୍ରୀୟ ଭଣ୍ଡାର ଏକ ଜନକଲ୍ୟାଣ ପ୍ରକଳ୍ପ ଭାବେ କାର୍ଯ୍ୟ କରିଥାଏ ଏବଂ ଉପଭୋକ୍ତାମାନଙ୍କ ପାଇଁ ନିୟମିତ ତଥା ନିରବଚ୍ଛିନ୍ନ ଭାବେ ଅତ୍ୟାବଶ୍ୟକ ସାମଗ୍ରୀ ଯୋଗାଣରେ ନିୟୋଜିତ ରହିଛି । ପୂର୍ବରୁ , ଚଳିତ ମାସ ପ୍ରଥମ ସପ୍ତାହରେ, ମନ୍ତ୍ରୀ ଡକ୍ଟର ଜିତେନ୍ଦ୍ର ସିଂହ କେନ୍ଦ୍ରୀୟ ଭଣ୍ଡାର ଦ୍ୱାରା ପ୍ରସ୍ତୁତ ଖାଦ୍ୟ ଓ ଅତ୍ୟାବଶ୍ୟକ ସାମଗ୍ରୀ ଥିବା 2200ଟି ଅତ୍ୟାବଶ୍ୟକ କିଟ୍ କେନ୍ଦ୍ରୀୟ ଦିଲ୍ଲୀ ଜିଲ୍ଲା, ସିଭିଲ୍ ଲାଇନ୍ସର ଡ଼ିଏମ  ଏବଂ ଏସଡ଼ିଏଙ୍କୁ ଦରିଦ୍ର ଓ ଦୁର୍ଗତ ପରିବାରଙ୍କୁ ବଣ୍ଟନ ସକାଶେ ପ୍ରଦାନ କରିଥିଲେ ।
ପ୍ରଧାନମନ୍ତ୍ରୀଙ୍କ କାର୍ଯ୍ୟାଳୟ
ପ୍ରଧାନମନ୍ତ୍ରୀ ଶ୍ରୀ ନରେନ୍ଦ୍ର ମୋଦୀ ଜାପାନର ପ୍ରଧାନମନ୍ତ୍ରୀ ମାନ୍ୟବର ଫୁମିଓ କିଶିଦାଙ୍କ ସହ ଟେଲିଫୋନରେ କଥା ହୋଇଛନ୍ତି
ପ୍ରଧାନମନ୍ତ୍ରୀ ଶ୍ରୀ ନରେନ୍ଦ୍ର ମୋଦୀ ଆଜି ଜାପାନର ପ୍ରଧାନମନ୍ତ୍ରୀ ମାନ୍ୟବର ଫୁମିଓ କିଶିଦାଙ୍କ ସହ ଟେଲିଫୋନରେ କଥା ହୋଇଛନ୍ତି ।
ଜାପାନର ପ୍ରଧାନମନ୍ତ୍ରୀ ଭାବେ ଦାୟିତ୍ୱ ଗ୍ରହଣ କରିଥିବାରୁ ମାନ୍ୟବର କିଶିଦାଙ୍କୁ ପ୍ରଧାନମନ୍ତ୍ରୀ ତାଙ୍କ ଅଭିନନ୍ଦନ ଏବଂ ଶୁଭେଚ୍ଛା ଜଣାଇଛନ୍ତି ।
ଭାରତ ଏବଂ ଜାପାନ ମଧ୍ୟରେ ସ୍ୱତନ୍ତ୍ର ରଣନୀତି ଏବଂ ଆର୍ନ୍ତଜାତୀୟ ସହଯୋଗର ଦ୍ରୁତ ଅଗ୍ରଗତିରେ ଉଭୟ ନେତା ସନ୍ତୋଷ ବ୍ୟକ୍ତ କରିଥିଲେ ଏବଂ ଉଚ୍ଚ-ବୈଷୟିକ ଜ୍ଞାନକୌଶଳ ଏବଂ ଭବିଷ୍ୟତକ୍ଷେତ୍ର ମଧ୍ୟରେ ବିଭିନ୍ନ ସହଯୋଗକୁ ଆହୁରି ବଢାଇବାର ସମ୍ଭାବନା ଉପରେ ସହମତ ହୋଇଥିଲେ । ଅଧିକ ପୁଞ୍ଜି ବିନିଯୋଗ ମାଧ୍ୟମରେ ଭାରତର ଅର୍ଥନୈତିକ ସଂସ୍କାରରୁ ଲାଭ ପାଇବାକୁ ପ୍ରଧାନମନ୍ତ୍ରୀ ଜାପାନ କମ୍ପାନୀଗୁଡିକୁ ଆମନ୍ତ୍ରଣ କରିଥିଲେ ।
ନେତାମାନେ ଭାରତ-ପ୍ରଶାନ୍ତ ମହାସାଗରୀୟ ଅଞ୍ଚଳରେ ଭାରତ ଏବଂ ଜାପାନ ମଧ୍ୟରେ ଦୃଷ୍ଟିକୋଣର ବୃଦ୍ଧି ଏବଂ ଦୃଢ ସହଯୋଗ ଉପରେ ମଧ୍ୟ ଆଲୋଚନା କରିଥିଲେ । ଏହି ପରିପ୍ରେକ୍ଷୀରେ ସେମାନେ କ୍ୱାଡ୍ ଢାଞ୍ଚା ଅନ୍ତର୍ଗତ ସହଯୋଗର ଅଗ୍ରଗତିର ସମୀକ୍ଷା କରିଥିଲେ ।
ଦ୍ୱିପାକ୍ଷିକ ଶିଖର ବୈଠକ ପାଇଁ ପ୍ରଧାନମନ୍ତ୍ରୀ ମାନ୍ୟବର କିଶିଦାଙ୍କୁ ଯଥାଶୀଘ୍ର ଭାରତ ଗସ୍ତ କରିବାକୁ ଆମନ୍ତ୍ରଣ କରିଥିଲେ ।
HS
(
ପ୍ରଧାନମନ୍ତ୍ରୀଙ୍କ କାର୍ଯ୍ୟାଳୟ
ଡ଼. ଫିଲିପୋଜ ମାର କ୍ରିସୋଷ୍ଟମ ମାର ଥୋମା ଭଲିୟା ମେଟ୍ରୋପୋଲିଟନଙ୍କ ବିୟୋଗରେ ଶୋକ ପ୍ରକଟ କଲେ ପ୍ରଧାନମନ୍ତ୍ରୀ
ଶ୍ରଦ୍ଧେୟ ଡ଼. ଫିଲିପୋଜ ମାର କ୍ରିସୋଷ୍ଟମ ମାର ଥୋମା ଭଲିୟା ମେଟ୍ରୋପୋଲିଟନଙ୍କ ନିଧନରେ ପ୍ରଧାନମନ୍ତ୍ରୀ ଶ୍ରୀ ନରେନ୍ଦ୍ର ମୋଦୀ ଶୋକ ବ୍ୟକ୍ତ କରିଛନ୍ତି ।
ଏକ ଟ୍ଵିଟ୍ ମାଧ୍ୟମରେ ପ୍ରଧାନମନ୍ତ୍ରୀ କହିଛନ୍ତି:
ଶ୍ରଦ୍ଧେୟ ଡ଼. ଫିଲିପୋଜ ମାର କ୍ରିସୋଷ୍ଟମ ମାର ଥୋମା ଭଲିୟା ମେଟ୍ରୋପୋଲିଟନଙ୍କ ନିଧନରେ ମର୍ମାହତ । ନିଜର ସମୃଦ୍ଧ ଧାର୍ମିକ ଓ ଆଧ୍ୟାତ୍ମିକ ଜ୍ଞାନ ତଥା ମାନବ ସମାଜର ଦୁଃଖ ଦୂର କରିବା ଦିଗରେ ପ୍ରୟାସ ପାଇଁ ତାଙ୍କୁ ସ୍ମରଣ କରାଯିବ । ମାଲନକାରା ମାର ଥୋମା ସିରିୟାନ ଚର୍ଚ୍ଚର ସଦସ୍ୟମାନଙ୍କୁ ମୋର ସମବେଦନା" ।
ପ୍ରଧାନମନ୍ତ୍ରୀଙ୍କ କାର୍ଯ୍ୟାଳୟ
ସୁଶାନ୍ତ ସିଂ ରାଜପୁତଙ୍କ ବିୟୋଗରେ ପ୍ରଧାନମନ୍ତ୍ରୀଙ୍କ ଶୋକ
ସୁଶାନ୍ତ ସିଂ ରାଜପୁତଙ୍କ ବିୟୋଗରେ ପ୍ରଧାନମନ୍ତ୍ରୀ ଶ୍ରୀ ନରେନ୍ଦ୍ର ମୋଦୀ ଶୋକ ବ୍ୟକ୍ତ କରିଛନ୍ତି ।
“ସୁଶାନ୍ତ ସିଂ ରାଜପୁତ.......... ଜଣେ ଉଜ୍ଜ୍ୱଳ ଯୁବ ଅଭିନେତା ଖୁବ ଶୀଘ୍ର ଚାଲିଗଲେ । ସେ ଟିଭି ଏବଂ ଚଳଚ୍ଚିତ୍ର ଅଭିନୟ କ୍ଷେତ୍ରରେ ଉତ୍କର୍ଷ ପ୍ରଦର୍ଶନ କରିଥିଲେ । ମନୋରଞ୍ଜନ ଜଗତରେ ତାଙ୍କର ଉତ୍ଥାନ ଅନେକଙ୍କୁ ପ୍ରେରଣା ଯୋଗାଇଥିଲା ଏବଂ ସେ ଅନେକ ସ୍ମରଣୀୟ ଅଭିନୟ କରିଛନ୍ତି । ତାଙ୍କ ଦେହାନ୍ତରେ ମର୍ମାହତ । ତାଙ୍କ ପରିବାର ଓ ପ୍ରଶଂସକଙ୍କ ପ୍ରତି ମୋର ସମବେଦନା । ଓମ ଶାନ୍ତି”, ବୋଲି ପ୍ରଧାନମନ୍ତ୍ରୀ କହିଛନ୍ତି ।
କ୍ୟାବିନେଟ
ଭାରତ-ୟୁକେ ମଧ୍ୟରେ ଭେଷଜ ସାମଗ୍ରୀ ନିୟନ୍ତ୍ରଣ କ୍ଷେତ୍ରରେ ବୁଝାମଣାପତ୍ରକୁ କ୍ୟାବିନେଟର ମଞ୍ଜୁରି
ପ୍ରଧାନମନ୍ତ୍ରୀ ଶ୍ରୀ ନରେନ୍ଦ୍ର ମୋଦୀଙ୍କ ଅଧ୍ୟକ୍ଷତାରେ ଆଜି ଅନୁଷ୍ଠିତ କେନ୍ଦ୍ର କ୍ୟାବିନେଟ ବୈଠକରେ ଭାରତ-ୟୁକେ ମଧ୍ୟରେ ଭେଷଜ ସାମଗ୍ରୀ ନିୟନ୍ତ୍ରଣ କ୍ଷେତ୍ରରେ ହୋଇଥିବା ବୁଝାମଣାପତ୍ରକୁ ମଞ୍ଜୁରି ମିଳିଛି । ଭାରତୀୟ ଔଷଧ ମାନକ ନିୟନ୍ତ୍ରଣ ସଂଗଠନ  ଏବଂ ୟୁକେ ଔଷଧ ଏବଂ ସ୍ଵାସ୍ଥ୍ୟସେବା ସାମଗ୍ରୀ ନିୟନ୍ତ୍ରଣ ସଂସ୍ଥା  ମଧ୍ୟରେ ଏହି ବୁଝାମଣା ସ୍ଵାକ୍ଷରିତ ହୋଇଛି । ଏହି ବୁଝାମଣା ଯୋଗୁଁ ସିଡିଏସସିଓ ଏବଂ ୟୁକେଏମଏଚଆରଏ ମଧ୍ୟରେ ଫଳପ୍ରଦ ସମନ୍ଵୟ ଓ ତଥ୍ୟର ଆଦାନ ପ୍ରଦାନ ସହଜ ହେବ । ଭେଷଜ ସାମଗ୍ରୀ ନିୟନ୍ତ୍ରଣ ଓ ଆନ୍ତର୍ଜାତିକ ଦାୟିତ୍ଵ ସଙ୍କ୍ରାନ୍ତରେ ଏହି ରାଜିନାମା ବେଶ ଫଳପ୍ରଦ ହେବ । ଏହି ରାଜିନାମା ଯୋଗୁଁ ଦୁଇ ନିୟନ୍ତ୍ରକ କର୍ତ୍ତୃପକ୍ଷଙ୍କ ମଧ୍ୟରେ ନିମ୍ନୋକ୍ତ ବିଷୟରେ ବିଶେଷ ସମନ୍ଵୟ ରକ୍ଷା କରାଯିବ ।
 ଫାର୍ମାସୀ ତଥ୍ୟ ନିରାପତ୍ତା ନେଇ ସତର୍କତା । ଏଥିରେ ଔଷଧପତ୍ର ଓ ମେଡିକାଲ ସାମଗ୍ରୀର ନିରପତ୍ତା ଅନ୍ତର୍ଭୁକ୍ତ ।
 ଉଭୟ ଭାରତ ଓ ୟୁକେ ମଧ୍ୟରେ ବୈଜ୍ଞାନିକ ସମ୍ମିଳନୀ, ପାଠ୍ୟଚକ୍ର ଓ ଆଲୋଚନାଚକ୍ରର ଆୟୋଜନ
 ଉତ୍ତମ ପରୀକ୍ଷାଗାର ପ୍ରାକ୍ଟିସ , ଉତ୍ତମ କ୍ଲିନିକାଲ ପ୍ରାକ୍ଟିସ , ଉତ୍ତମ ନିର୍ମାଣ ପ୍ରାକ୍ଟିସ , ଉତ୍ତମ ବଣ୍ଟନ ପ୍ରାକ୍ଟିସ  ଓ ଉତ୍ତମ ଫାର୍ମାସୀ ସତର୍କତା ପ୍ରାକ୍ଟିସ 
 ଉଭୟଙ୍କ ମଧ୍ୟରେ ସହମତି ଭିତ୍ତିରେ ସାମର୍ଥ୍ୟ ନିର୍ମାଣ
 ଉଭୟ ପକ୍ଷର ଭବିଷ୍ୟତ ନିୟନ୍ତ୍ରଣ କାର୍ଯ୍ୟକୁ ମଜଭୁତ କରିବା ସହ ପାରସ୍ପରିକ ବୁଝାମଣା
 ମେଡ଼ିସିନ ଓ ମେଡିକାଲ ସାମଗ୍ରୀ ସଂକ୍ରାନ୍ତ ତଥ୍ୟ ବିନିମୟ
 ଅଣଲାଇସେନ୍ସ ପ୍ରାପ୍ତ ରପ୍ତାନି ଓ ଆମଦାନୀ ନିୟନ୍ତ୍ରଣ ସଂକ୍ରାନ୍ତ ତଥ୍ୟ ବିନିମୟ
 ଅନ୍ତର୍ଜାତୀୟ କ୍ଷେତ୍ରରେ ସମନ୍ଵୟ
ଦୁଇ ପକ୍ଷ ମଧ୍ୟରେ ମେଡିକାଲ ସାମଗ୍ରୀ କ୍ଷେତ୍ରରେ ନିୟନ୍ତ୍ରଣ ସହ ଆନ୍ତର୍ଜାତିକ କ୍ଷେତ୍ରରେ ଉଭୟଙ୍କ ସମନ୍ଵୟ ବୃଦ୍ଧି ପାଇବ ।
ପ୍ରଧାନମନ୍ତ୍ରୀଙ୍କ କାର୍ଯ୍ୟାଳୟ
ପ୍ରଧାନମନ୍ତ୍ରୀ ଏବଂ ବ୍ରାଜିଲ ରାଷ୍ଟ୍ରପତିଙ୍କ ମଧ୍ୟରେ ଟେଲିଫୋନ ବାର୍ତ୍ତାଳାପ
ପ୍ରଧାନମନ୍ତ୍ରୀ ଶ୍ରୀ ନରେନ୍ଦ୍ର ମୋଦୀ ଆଜି ବ୍ରାଜିଲ ରାଷ୍ଟ୍ରପତି ମହାମାନ୍ୟ ଜାୟର ମେସିଆସ ବୋଲସୋନାରୋଙ୍କ ସହ ଟେଲିଫୋନ ଯୋଗେ କଥାବାର୍ତ୍ତା ହୋଇଥିଲେ । କୋଭିଡ-19 ମହାମାରୀ ସଂକ୍ରମଣ ଯୋଗୁ ବିଶ୍ୱ ସ୍ଥିତି ନେଇ ଉଭୟ ନେତା ଆଲୋଚନା କରିଥିଲେ ।
କୋଭିଡ-19 ଯୋଗୁ ବ୍ରାଜିଲରେ ହୋଇଥିବା ଜନଜୀବନ ହାନି ନେଇ ପ୍ରଧାନମନ୍ତ୍ରୀ ନିଜର ସମବେଦନା ପ୍ରକାଶ କରିଥିଲେ । ସେ କହିଥିଲେ ଯେ ଏଭଳି ସମୟରେ ବନ୍ଧୁବତ୍ସଳ ବ୍ରାଜିଲ ବାସୀଙ୍କ ପ୍ରତି ପ୍ରତ୍ୟେକ ଭାରତୀୟଙ୍କ ପ୍ରାର୍ଥନା ରହିଛି ।
ଉଭୟ ନେତା ଭାରତ ଓ ବ୍ରାଜିଲ ମଧ୍ୟରେ ଦ୍ୱିପାକ୍ଷିକ ସହଯୋଗ ଓ କୋଭିଡ-19 ଦ୍ୱାରା ସୃଷ୍ଟ ତୀବ୍ର ସଙ୍କଟର ମୁକାବିଲା ନେଇ ଘନିଷ୍ଠ ସହଭାଗୀତାର ଗୁରୁତ୍ୱ ଉପରେ ଆଲୋକପାତ କରିଥିଲେ । କୋଭିଡ ପରବର୍ତ୍ତୀ ବିଶ୍ୱ ପାଇଁ ଏକ ନୂଆ ମାନବ-କୈନ୍ଦ୍ରିକ ଉଦାରୀକରଣ ବିଚାରର ଆବଶ୍ୟକତା ରହିଛି ବୋଲି ସେମାନେ ସହମତ ହୋଇଥିଲେ ।
ବର୍ତ୍ତମାନର କଷ୍ଟକର ସମୟରେ ବ୍ରାଜିଲ ରାଷ୍ଟ୍ରପତିଙ୍କୁ ସମସ୍ତ ପ୍ରକାର ସମ୍ଭାବ୍ୟ ସହାୟତା ଯୋଗାଇ ଦେବାକୁ ପ୍ରଧାନମନ୍ତ୍ରୀ ପ୍ରତିଶ୍ରୁତି ଦେଇଥିଲେ । କୋଭିଡ-19 ପରିସ୍ଥିତି ଓ ଏହାଯୋଗୁ ସୃଷ୍ଟି ଆହ୍ୱାନର ମୁକାବିଲା ଉଦ୍ଦେଶ୍ୟରେ ଉଭୟ ଦେଶର ଅଧିକାରୀ ନିୟମିତ ଯୋଗାଯୋଗରେ ରହିବେ ବୋଲି ସେମାନେ ସହମତ ହୋଇଥିଲେ ।
ଚଳିତ ବର୍ଷ ଭାରତର 70ତମ ସାଧାରଣତନ୍ତ୍ର ଦିବସରେ ମୁଖ୍ୟ ଅତିଥି ଭାବେ ବ୍ରାଜିଲ ରାଷ୍ଟ୍ରପତିଙ୍କ ଅଂଶଗ୍ରହଣ ପାଇଁ ପୁନଃ କୃତଜ୍ଞତା ଜଣାଇ ପ୍ରଧାନମନ୍ତ୍ରୀ ଭାରତ-ବ୍ରାଜିଲ ବନ୍ଧୁତାର ସୁଦୃଢ଼ତା ପାଇଁ ଖୁସି ବ୍ୟକ୍ତ କରିଥିଲେ । ଗତ ବର୍ଷ ବ୍ରିକ୍ସ ସମ୍ମିଳନୀରେ ନେତୃତ୍ୱ ପାଇଁ ସେ ବ୍ରାଜିଲକୁ ଧନ୍ୟବାଦ ଜଣାଇଥିଲେ ।
ସ୍ଵରାଷ୍ଟ୍ର ବ୍ୟାପାର ମନ୍ତ୍ରଣାଳୟ
ଜୀବନ ରକ୍ଷକ ପଦକ ଶୃଙ୍ଖଳା ପୁରସ୍କାର – 2020 ପ୍ରଦାନକୁ ଅନୁମୋଦନ କଲେ ରାଷ୍ଟ୍ରପତି
ଦେଶର 40 ଜଣଙ୍କ ଉପରେ ଜୀବନ ରକ୍ଷକ ପଦକ ଶୃଙ୍ଖଳା ପୁରସ୍କାର – 2020 ପ୍ରଦାନକୁ ରାଷ୍ଟ୍ରପତି ଅନୁମୋଦନ କରିଛନ୍ତି, ଯେଉଁଥିରେ ସର୍ବୋତ୍ତମ ଜୀବନ ରକ୍ଷକ ପଦକ ଜଣେ, ଉତ୍ତମ ଜୀବନ ରକ୍ଷକ ପଦକ 8 ଜଣ ଏବଂ ଜୀବନ ରକ୍ଷକ ପଦକ 31 ଜଣ ଅନ୍ତର୍ଭୁକ୍ତ । ଏଥିମଧ୍ୟରେ ମରଣୋତ୍ତର ପୁରସ୍କାର ଗୋଟିଏ । ସବିଶେଷ ବିବରଣୀ ନିମ୍ନରେ :
ସର୍ବୋତ୍ତମ ଜୀବନ ରକ୍ଷକ ପଦକ
1. ଶ୍ରୀ ମହମ୍ମଦ ମହସିନ , କେରଳ
ଉତ୍ତମ ଜୀବନ ରକ୍ଷକ ପଦକ
1. ଶ୍ରୀ ରାମଶିଭାଇ ରତ୍ନାଭାଇ ସମଦ , ଗୁଜରାଟ
2. ଶ୍ରୀ ପରମେଶ୍ଵର ବାଲାଜି ନଗର୍ଗୋଜୀ, ମହାରାଷ୍ଟ୍ର
3. କୁମାରୀ ଅମନଦୀପ କୌର, ପଞ୍ଜାବ
4. ଶ୍ରୀ କୋରିପଲ୍ଲୀ ସୃଜନ ରେଡ୍ଡୀ, ତେଲଙ୍ଗାନା
5. ମାଷ୍ଟର ଟିଙ୍କୁ ନିଶାଦ, ଉତ୍ତରପ୍ରଦେଶ
6. ଶ୍ରୀମତୀ ହିମାନୀ ବିଶ୍ଵାଳ, ମଧ୍ୟପ୍ରଦେଶ
7. କୁମାରୀ କଳାଗରଲା ସହିଥି, ଆନ୍ଧ୍ରପ୍ରଦେଶ
8. ଶ୍ରୀ ଭୁବନେଶ୍ୱର ପ୍ରଜାପତି, ଉତ୍ତରପ୍ରଦେଶ
ଜୀବନ ରକ୍ଷକ ପଦକ
1. ଶ୍ରୀ ଭବେଶ କୁମାର ସତୁଜି ଭିହୋଲ, ଗୁଜରାଟ
2. ଶ୍ରୀ ଈଶ୍ଵରଲାଲ ମନୁଭାଇ ସାଙ୍ଗଡା, ଗୁଜରାଟ
3. ଶ୍ରୀ ମନମୋହନ ସିଂହ ରାଠୋର, ଗୁଜରାଟ
4. ଶ୍ରୀ ପ୍ରକାଶ କୁମାର ଭାବାଚାନ୍ଦ ଭାଇ ବେକାରୀୟା, ଗୁଜରାଟ
5. ଶ୍ରୀ ରାହବର ବିରଭଦ୍ରସିଂ ତେଜସିଂ, ଗୁଜରାଟ
6. ଶ୍ରୀ ରାକେଶଭାଇ ବାବୁଭାଇ ଯାଦବ, ଗୁଜରାଟ
7. ଶ୍ରୀ ବିଜୟ ଅଜିତ ଛଇରା, ଗୁଜରାଟ
8. ମାଷ୍ଟର ଅରୁଣ ଥୋମାସ, କେରଳ
9. ମାଷ୍ଟର ରୋଜିନ ରୋବର୍ଟ, କେରଳ
10. ଶ୍ରୀ ସିଜୁ ପି. ଗୋପୀ, କେରଳ
11. ଶ୍ରୀ ଗୌରିଶଙ୍କର ବ୍ୟାସ, ମଧ୍ୟପ୍ରଦେଶ
12. ଶ୍ରୀ ଜଗଦୀଶ ସିଂହ ସିଦ୍ଧୁ, ମଧ୍ୟପ୍ରଦେଶ
13. ଶ୍ରୀ ପୁଷ୍ପେନ୍ଦ୍ର ସିଂହ ରାୱତ, ମଧ୍ୟପ୍ରଦେଶ
14. ଶ୍ରୀ ରାଜେଶ କୁମାର ରାଜପୁତ, ମଧ୍ୟପ୍ରଦେଶ
15. ଶ୍ରୀ ଅନିଲ ଦଶରଥ ଖୁଲେ, ମହାରାଷ୍ଟ୍ର
16. ଶ୍ରୀ ବାଲାସାହେବ ଧ୍ୟାନଦେଓ ନଗର୍ଗୋଜୀ, ମହାରାଷ୍ଟ୍ର
17. ଶ୍ରୀ ସୁନୀଲ କୁମାର, ଉତ୍ତରପ୍ରଦେଶ
18. ଶ୍ରୀ ମୋହିନ୍ଦର ସିଂହ, ପଞ୍ଜାବ
19. ଶ୍ରୀ ନିହାଲ ସିଂହ, ଉତ୍ତରପ୍ରଦେଶ
20. ମାଷ୍ଟର ଫେଦ୍ରିକ, ଆଣ୍ଡାମାନ ଓ ନିକୋବର
21. ଶ୍ରୀ ମୁକେଶ ଚୌଧୁରୀ, ରାଜସ୍ଥାନ
22. ଶ୍ରୀ ରବୀନ୍ଦ୍ର କୁମାର, ଗୁଜରାଟ
23. ଶ୍ରୀ ଏସ ଏମ ରଫି, କର୍ଣ୍ଣାଟକ
24. ଶ୍ରୀ ଏସ ଭି ଜୋସ, କେରଳ
25. ଶ୍ରୀ ବାଣୀ ହିରେନ କୁମାର, ଗୁଜରାଟ
26. ଶ୍ରୀ ଅବୁଜାମ ରୋବେନ ସିଂ, ମଣିପୁର
27. ଶ୍ରୀ ବାଲା ନାଇକ ବନବଥ, କେରଳ
28. ଶ୍ରୀ ଅଶୋକ ସିଂହ ରାଜପୁତ, ଜମ୍ମୁ ଓ କଶ୍ମୀର
29. ଶ୍ରୀ ପରମଜିତ ସିଂହ, ଜମ୍ମୁ ଓ କଶ୍ମୀର
30. ଶ୍ରୀ ରଞ୍ଜିତ ଚନ୍ଦ୍ର ଇଶୋର, ଜମ୍ମୁ ଓ କଶ୍ମୀର
31. ଶ୍ରୀ ରିଙ୍କୁ ଚୌହାନ, ଉତ୍ତରପ୍ରଦେଶ
ଗୋଟିଏ ବ୍ୟକ୍ତିର ଜୀବନ ରକ୍ଷା କରିବାରେ ମଣିଷର ପ୍ରାକୃତିକ ସମ୍ମାନଜନକ କାର୍ଯ୍ୟ ପାଇଁ ଜଣେ ବ୍ୟକ୍ତିଙ୍କୁ ପୁରସ୍କାର ପ୍ରଦାନ କରାଯାଏ । ସର୍ବୋତ୍ତମ ଜୀବନ ରକ୍ଷକ ପଦକ, ଉତ୍ତମ ଜୀବନ ରକ୍ଷକ ପଦକ ଏବଂ ଜୀବନ ରକ୍ଷକ ପଦକ ଭାବେ ତିନୋଟି ପ୍ରକାରରେ ଏହି ପୁରସ୍କାର ପ୍ରଦାନ କରାଯାଉଛି । ସମସ୍ତ ବୟସର ବ୍ୟକ୍ତି ଏହି ପୁରସ୍କାର ପାଇବାକୁ ଯୋଗ୍ୟ ଅଟନ୍ତି । ଏହି ପୁରସ୍କାର ମରୋନତ୍ତର ଭାବେ ମଧ୍ୟ ପ୍ରଦାନ କରାଯାଇପାରେ ।
ପୁରସ୍କାର  ବିଜେତାଙ୍କୁ ସମ୍ପୃକ୍ତ କେନ୍ଦ୍ର ମନ୍ତ୍ରଣାଳୟ / ସଂଗଠନ / ରାଜ୍ୟ ସରକାରଙ୍କ ଦ୍ଵାରା ଠିକଣା ସମୟରେ ପ୍ରଦାନ କରାଯାଇଥାଏ ।
ଇଲେକ୍ଟ୍ରୋନିକ୍ସ ଓ ସୂଚନା ପ୍ରଯୁକ୍ତି ମନ୍ତ୍ରଣାଳୟ
ୟୁଆଇଡିଏଆଇ ଲୋକମାନଙ୍କୁ ଆଧାର ସହିତ ସଂଯୁକ୍ତ ଇମେଲ / ମୋବାଇଲ୍ ନମ୍ବର ଯାଞ୍ଚ କରିବାକୁ ଅନୁମତି ଦେଇଛି
ଉପଭୋକ୍ତାଙ୍କ ସୁବିଧାକୁ ନଜରରେ ରଖି ୟୁନିକ୍ ଆଇଡେଣ୍ଟିଫିକେସନ୍ ଅଥରିଟି ଅଫ୍ ଇଣ୍ଡିଆ  ଲୋକମାନଙ୍କୁ ସେମାନଙ୍କ ମୋବାଇଲ୍ ନମ୍ବର ଏବଂ ଆଧାର ସହିତ ସଂଯୁକ୍ତ ହୋଇଥିବା ଇମେଲ୍ ଆଇଡି ଯାଞ୍ଚ କରିବାକୁ ଅନୁମତି ଦେଇଛି ।
ୟୁଆଇଡିଏଆଇ ର ନଜରକୁ ଏହା ଆସିଥିଲା ଯେ କେତେକ କ୍ଷେତ୍ରରେ, ସେମାନଙ୍କ ମୋବାଇଲ୍ ନମ୍ବର ମଧ୍ୟରୁ କେଉଁଟି ଆଧାରରେ ସଂଯୁକ୍ତ ହୋଇଛି ତାହା ବିଷୟରେ ଲୋକେ ଅବଗତ ନାହାନ୍ତି । ତେଣୁ ଆଧାର ଓଟିପି ଅନ୍ୟ ମୋବାଇଲ୍ ନମ୍ବରକୁ ଯାଇପାରେ ବୋଲି ଲୋକେ ଚିନ୍ତିତ ଥିଲେ । ବର୍ତ୍ତମାନ, ଏହି ସୁବିଧା ସହିତ, ଲୋକମାନେ ଏହାକୁ ଅତି ସହଜରେ ଯାଞ୍ଚ କରିପାରିବେ ।
ଅଫିସିଆଲ୍ ୱେବସାଇଟ୍  କିମ୍ବା mAadhaar App ମାଧ୍ୟମରେ "ଭେରିଫାଏ ଇମେଲ୍ / ମୋବାଇଲ୍ ନମ୍ବର” ବୈଶିଷ୍ଟ୍ୟ ଅଧୀନରେ ଏହି ସୁବିଧା ଉପଲବ୍ଧ ହୋଇପାରିବ । ଲୋକଙ୍କ ପାଇଁ ସେମାନଙ୍କର ନିଜସ୍ୱ ଇମେଲ / ମୋବାଇଲ୍ ନମ୍ବର ସଂପୃକ୍ତ ଆଧାର ସହିତ ଯୋଡି ହୋଇଛି କି ନାହିଁ ଯାଞ୍ଚ କରିବା ପାଇଁ ଏହା ବିକଶିତ କରାଯାଇଛି ।
ଏହି ବୈଶିଷ୍ଟ୍ୟ ଲୋକଙ୍କୁ ନିଶ୍ଚିତ କରିବ ଯେ ତାଙ୍କ ଜ୍ଞାତସାରରେ ଅନୁଯାୟୀ ଇମେଲ / ମୋବାଇଲ୍ ନମ୍ବର କେବଳ ସମ୍ପୃକ୍ତ ଆଧାରରେ ସଂଯୁକ୍ତ ହୋଇଛି । ଯଦି ଏକ ର୍ନିଦ୍ଦିଷ୍ଟ ମୋବାଇଲ୍ ନମ୍ବର ଲିଙ୍କ୍ ହୋଇନଥାଏ ତେବେ ଏହା ଲୋକଙ୍କୁ ସୂଚିତ କରିବ ଏବଂ ମୋବାଇଲ୍ ନମ୍ବରକୁ ଅପଡେଟ୍ କରିବା ପାଇଁ ଆବଶ୍ୟକ ପଦକ୍ଷେପ ନେବାକୁ ଲୋକଙ୍କୁ ସୂଚନା ଦେବ ।
ଯଦି ମୋବାଇଲ୍ ନମ୍ବର ପୂର୍ବରୁ ଯାଞ୍ଚ ହୋଇସାରିଛି, ଲୋକମାନେ ଏକ ସ୍କ୍ରିନରେ ପ୍ରଦର୍ଶିତ ହୋଇଥିବା "ଆପଣ ଦେଇଥିବା ମୋବାଇଲ୍ ନମ୍ବର ଆମର ରେକର୍ଡ ସହିତ ଯାଞ୍ଚ ହୋଇସାରିଛି” ଭଳି ଏକ ସନ୍ଦେଶ ଦେଖିପାରିବେ ।
ଯଦି କୌଣସି ବ୍ୟକ୍ତି ମୋବାଇଲ୍ ନମ୍ବରକୁ ମନେ ରଖି ନାହାନ୍ତି, ମାଇଁଆଧାର ପୋର୍ଟାଲ କିମ୍ବା mAadhaar App ବୈଶିଷ୍ଟ୍ୟରେ ପଞ୍ଜିକରଣ ସମୟରେ ସେ ଦେଇଥିବା ମୋବାଇଲର ଶେଷ ତିନି ଅଙ୍କ ଯାଞ୍ଚ କରିପାରିବେ ।
ଯଦି ଜଣେ ବ୍ୟକ୍ତି ଇମେଲ / ମୋବାଇଲ୍ ନମ୍ବରକୁ ଆଧାର ସହିତ ଲିଙ୍କ୍ କରିବାକୁ ଚାହାଁନ୍ତି କିମ୍ବା ତାଙ୍କ ଇମେଲ୍ / ମୋବାଇଲ୍ ନମ୍ବରକୁ ଅପଡେଟ୍ କରିବାକୁ ଚାହାଁନ୍ତି, ତେବେ ସେ ନିକଟସ୍ଥ ଆଧାର କେନ୍ଦ୍ର ଯାଇ କରିପାରିବେ ।
HS
(Visitor Counter : 182
ପ୍ରଧାନମନ୍ତ୍ରୀଙ୍କ କାର୍ଯ୍ୟାଳୟ
ଏୟାର ଭାଇସ ମାର୍ଶଲ  ଚନ୍ଦନ ସିଂହ ରାଠୋରଙ୍କ ଦେହାନ୍ତରେ ପ୍ରଧାନମନ୍ତ୍ରୀଙ୍କ ଶୋକ
ଏୟାର ଭାଇସ ମାର୍ଶଲ  ଚନ୍ଦନ ସିଂହ ରାଠୋରଙ୍କ ଦେହାନ୍ତରେ ପ୍ରଧାନମନ୍ତ୍ରୀ ଶ୍ରୀ ନରେନ୍ଦ୍ର ମୋଦୀ ଶୋକ ବ୍ୟକ୍ତ କରିଛନ୍ତି ।
“ଏୟାର ଭାଇସ ମାର୍ଶଲ  ଚନ୍ଦନ ସିଂହ ରାଠୋରଙ୍କ ତ୍ରୁଟିଶୂନ୍ୟ ସେବା ଲାଗି ଭାରତ ତାଙ୍କୁ ସଦା ସର୍ବଦା ମନେ ରଖିବ । ବାୟୁ ସେନାର ସେ ଜଣେ ସାହସୀ ଯୋଦ୍ଧା ଥିଲେ । ଏକ ବଳିଷ୍ଠ ଓ ସୁରକ୍ଷିତ ଭାରତ ନିର୍ମାଣରେ ତାଙ୍କର ଅବଦାନ ଥିଲା । ତାଙ୍କର ମୃତ୍ୟୁରେ ମୁଁ ମର୍ମାହତ । ତାଙ୍କ ପରିବାର ପ୍ରତି ମୋର ସହାନୁଭୂତି ରହିଛି । ଓମ ଶାନ୍ତି,” ବୋଲି ପ୍ରଧାନମନ୍ତ୍ରୀ କହିଛନ୍ତି ।
ପ୍ରଧାନମନ୍ତ୍ରୀଙ୍କ କାର୍ଯ୍ୟାଳୟ
ବାହାରିନ ଗସ୍ତ ସମୟରେ ରାଜା ହମାଦ୍ଙ୍କ ଆଦେଶ କ୍ରମେ ସମ୍ମାନିତ ହେବା ଅବସରରେ ପ୍ରଧାନମନ୍ତ୍ରୀଙ୍କ ଅଭିଭାଷଣ
ବାହାରିନର ମହାମହିମ ରାଜା
ରାଜା ହମାଦ୍ଙ୍କ ଆଦେଶ କ୍ରମେ ପୁରସ୍କାର ପାଇଥିବାରୁ ମୁଁ ଅତ୍ୟଧିକ ଗୌବାନ୍ୱିତ ଏବଂ ଭାଗ୍ୟବାନ ମନେ କରୁଛି । ମୋ ପାଇଁ ତଥା ମୋ ଦେଶ ପାଇଁ ତୁମର ମହାରାଜାଙ୍କ ବନ୍ଧୁତା ଦ୍ୱାରା ମୁଁ ସମାନ ଭାବରେ ସମ୍ମାନିତ ।
ମୁଁ ବିନମ୍ର ଭାବରେ ୧.୩ ବିଲିୟନ ଭାରତୀୟଙ୍କ ତରଫରୁ ଏହି ସମ୍ମାନଜନକ ପୁରସ୍କାର ଗ୍ରହଣ କରୁଛି । ଏହା ସମଗ୍ର ଭାରତ ପାଇଁ ଗୌରବର ବିଷୟ । ଏହା ବାହାରିନ ଏବଂ ଭାରତ ମଧ୍ୟରେ ଘନିଷ୍ଠ ଏବଂ ବନ୍ଧୁତ୍ୱପୂର୍ଣ୍ଣ ସମ୍ପର୍କର ଏକ ସ୍ୱୀକୃତି । ଏହି ସମ୍ପର୍କ ହଜାରେ ବର୍ଷର ପୁରୁଣା ।
ଏବଂ ଏକବିଂଶ ଶତାବ୍ଦୀରେ, ସେମାନେ ସବୁ କ୍ଷେତ୍ରରେ ବିସ୍ତାର କରୁଛନ୍ତି । ଏହା ଏକ ଖୁସିର ବିଷୟ ଯେ ଆଜି ଆମର ଆଲୋଚନାରେ ଆମେ ସହଯୋଗର ନୂତନ କ୍ଷେତ୍ର ଯୋଡିବାକୁ ଏବଂ ଆମର ସମ୍ପର୍କକୁ ଆହୁରି ମଜବୁତ କରିବାକୁ ସହମତ ହେଲୁ ।
ଆମେ ଭାରତକୁ ୫ ଟ୍ରିଲିୟନ ଡଲାର ଅର୍ଥନୀତି କରିବାକୁ ଲକ୍ଷ୍ୟ ରଖିଛୁ । ଏହି ଅଗ୍ରଗତିରେ ଅଂଶୀଦାର ହେବାପାଇଁ ଭାରତ ସହିତ ବାହାରିନକୁ ଅଧିକ ଘନିଷ୍ଠ କରିବାକୁ ଚାହୁଁଛୁ ।
ମୁଁ ବହୁତ ଖୁସି ଯେ ଭାରତର ମୂଳ ବାସିନ୍ଦା ବହାରିନର ସବୁଠାରୁ ବଡ ବିଦେଶୀ ସମ୍ପ୍ରଦାୟ ଅଟନ୍ତି । ସେମାନଙ୍କୁ ଏଠାରେ ଖୋଲା ହୃଦୟରେ ସ୍ୱାଗତ କରାଯାଇଛି ।
ମୁଁ ସେମାନଙ୍କର ରାଜ୍ୟର ନେତୃତ୍ୱକୁ ଦେଖାଶୁଣା କରିବା ସହିତ ଏଠାରେ ଘର ଭଳି ଅନୁଭୂତି ଦେଇଥିବାରୁ ଧନ୍ୟବାଦ ଦେଉଛି । ଆମ ପଡ଼ୋଶୀ ତଥା ଘନିଷ୍ଠ ବନ୍ଧୁଙ୍କୁ ଦେଖା କରିବାରେ ପ୍ରଥମ ଭାରତୀୟ ପ୍ରଧାନମନ୍ତ୍ରୀ ହୋଇଥିବାରୁ ମୁଁ ନିଜକୁ ବହୁତ ଭାଗ୍ୟବାନ ମନେ କରୁଛି ।
ମୋର ପ୍ରତିନିଧୀ ତଥା ମୋ ପାଇଁ ଉଦାର ଆତିଥ୍ୟ ସକାଶେ ମୁଁ ବହାରିନର ନେତୃତ୍ୱକୁ କୃତଜ୍ଞତା ଜଣାଉଛି । ଭାରତରେ ମହାରାଜାଙ୍କୁ ସ୍ୱାଗତ କରିବା ମୋ ପାଇଁ ଗୌରବର ବିଷୟ ହେବ ।
ଧନ୍ୟବାଦ ।
HS
(Visitor Counter : 47
ପ୍ରଧାନମନ୍ତ୍ରୀଙ୍କ କାର୍ଯ୍ୟାଳୟ
ବ୍ରୋଞ୍ଜ ପଦକ ଜିତିଥିବାରୁ ଲଭପ୍ରୀତ ସିଂହଙ୍କୁ ଅଭିନନ୍ଦନ ଜଣାଇଛନ୍ତି ପ୍ରଧାନମନ୍ତ୍ରୀ
ପ୍ରଧାନମନ୍ତ୍ରୀ ଶ୍ରୀ ନରେନ୍ଦ୍ର ମୋଦୀ ପୁରୁଷ ୧୦୯ କିଲୋଗ୍ରାମ ଭାରୋତ୍ତୋଳନରେ ବ୍ରୋଞ୍ଜ ପଦକ ଜିତିଥିବାରୁ ଲଭପ୍ରୀତ ସିଂହଙ୍କୁ ଅଭିନନ୍ଦନ ଜଣାଇଛନ୍ତି ।
ପ୍ରଧାନମନ୍ତ୍ରୀ ଟୁଇଟ୍ କରିଛନ୍ତି;
“ପୁରୁଷ ୧୦୯ କିଲୋଗ୍ରାମ ଭାରୋତ୍ତୋଳନରେ ବ୍ରୋଞ୍ଜ ପଦକ ଜିତିଥିବାରୁ ଦକ୍ଷ ଲଭପ୍ରୀତ ସିଂହଙ୍କୁ ଅଭିନନ୍ଦନ । ଯୁବକ ଏବଂ ପ୍ରତିଭାସମ୍ପନ୍ନ ଲଭପ୍ରୀତ ତାଙ୍କର ଶାନ୍ତ ସ୍ୱଭାବ ଏବଂ କ୍ରୀଡା ପ୍ରତି ଉତ୍ସର୍ଗୀକୃତ ହୋଇ ସମସ୍ତଙ୍କୁ ପ୍ରଭାବିତ କରିଛନ୍ତି । ଭବିଷ୍ୟତର ସମସ୍ତ ଉଦ୍ୟମ ପାଇଁ ତାଙ୍କୁ ବହୁତ ଶୁଭେଚ୍ଛା ।”
HS
(
ଅର୍ଥ ମନ୍ତ୍ରଣାଳୟ
କୋଭିଡ-19 ବିରୋଧୀ ଲଢେଇରେ ଭାରତୀୟ ଅର୍ଥବ୍ୟବସ୍ଥାକୁ ନୂତନ ଗତି ପ୍ରଦାନ କରିବା ଲାଗି “ଆତ୍ମନିର୍ଭରଶୀଳ ଭାରତ ଅଭିଯାନ”ର ଦ୍ୱିତୀୟ ପର୍ଯ୍ୟାୟରେ କେନ୍ଦ୍ର ଅର୍ଥ ଓ କର୍ପୋରେଟ ବ୍ୟାପାର ମନ୍ତ୍ରୀ ଶ୍ରୀମତୀ ନିର୍ମଳା ସୀତାରମଣଙ୍କ ବିସ୍ତୃତ ଉପସ୍ଥାପନା
କୋଭିଡ-19 ବିରୋଧୀ ଲଢେଇରେ ଭାରତୀୟ ଅର୍ଥବ୍ୟବସ୍ଥାକୁ ନୂତନ ଗତି ପ୍ରଦାନ କରିବା ଲାଗି “ଆତ୍ମନିର୍ଭରଶୀଳ ଭାରତ ଅଭିଯାନ”ର ଦ୍ଵିତୀୟ ପର୍ଯ୍ୟାୟରେ କେନ୍ଦ୍ର ଅର୍ଥ ଓ କର୍ପୋରେଟ ବ୍ୟାପାର ମନ୍ତ୍ରୀ ଶ୍ରୀମତୀ ନିର୍ମଳା ସୀତାରମଣଙ୍କ ବିସ୍ତୃତ ଉପସ୍ଥାପନା ଜାଣିବା ପାଇଁ ନିମ୍ନ ଲିଙ୍କ ପରିଦର୍ଶନ କରନ୍ତୁ –
https://static.pib.gov.in/WriteReadData/userfiles/Aatma%20Nirbhar%20Bharat%20presentation%20Part-2%2014-5-2020.pdf
ଆର୍ଥିକ ବ୍ୟାପାର ସଂକ୍ରାନ୍ତ କ୍ୟାବିନେଟ କମିଟି
୨୦୨୨-୨୩ ଋତୁ ପାଇଁ କଞ୍ଚା ଝୋଟର ସର୍ବନିମ୍ନ ସହାୟକ ମୂଲ୍ୟକୁ କେନ୍ଦ୍ର କ୍ୟାବିନେଟ୍ର ମଞ୍ଜୁରି
ପ୍ରଧାନମନ୍ତ୍ରୀ ଶ୍ରୀ ନରେନ୍ଦ୍ର ମୋଦୀଙ୍କ ଅଧ୍ୟକ୍ଷତାରେ ଆଜି ଅନୁଷ୍ଠିତ ଆର୍ଥିକ ବ୍ୟାପାର ସଂକ୍ରାନ୍ତ କେନ୍ଦ୍ର କ୍ୟାବିନେଟ୍ କମିଟି ବୈଠକରେ ୨୦୨୨-୨୩ ଋତୁ ପାଇଁ କଞ୍ଚା ଝୋଟର ସର୍ବନିମ୍ନ ସହାୟକ ମୂଲ୍ୟ କୁ ମଞ୍ଜୁରି ମିଳିଛି । କୃଷି ବ୍ୟୟ ଏବଂ ମୂଲ୍ୟ ଆୟୋଗଙ୍କ ସୁପାରିସ ଆଧାରରେ ଏହି ମଞ୍ଜୁରି ପ୍ରଦାନ କରାଯାଇଛି ।
୨୦୨୨-୨୩ ଋତୁ ପାଇଁ କଞ୍ଚା ଝୋଟ ର ସର୍ବନିମ୍ନ ସହାୟକ ମୂଲ୍ୟ କୁଇଣ୍ଟାଲ ପ୍ରତି 4750/- ଟଙ୍କା ଧାର୍ଯ୍ୟ କରାଯାଇଛି । ଏହା ଉତ୍ପାଦନର ସର୍ବଭାରତୀୟ ଭାରଯୁକ୍ତ ବ୍ୟୟ ଉପରେ ୬୦.୫୩ ପ୍ରତିଶତ ଲାଭ ସୁନିଶ୍ଚିତ କରିବ । ଉତ୍ପାଦନର ସର୍ବଭାରତୀୟ ହାରାହାରୀ ବ୍ୟୟ ତୁଳନାରେ ଅତିକମରେ ଦେଢ଼ ଗୁଣା ସ୍ତରର ଏମଏସପି ଦେବା ପାଇଁ ୨୦୧୮-୧୯ ବଜେଟରେ ସରକାର ଘୋଷଣା କରିଥିଲେ । ଏହି ଘୋଷଣା ଅନୁରୂପ ୨୦୨୨-୨୩ ଋତୁ ପାଇଁ କଞ୍ଚା ଝୋଟର ଏମଏସପି ଘୋଷଣା କରାଯାଇଛି ।
ଏହା ଅତିକମରେ ୫୦ ପ୍ରତିଶତ ସର୍ବନିମ୍ନ ଲାଭ ସୁନିଶ୍ଚିତ କରିବ । ଝୋଟ ଉତ୍ପାଦନକାରୀମାନଙ୍କୁ ଉନ୍ନତ ପାରିଶ୍ରମିକର ଲାଭ ସୁନିଶ୍ଚିତ କରିବା ସହିତ ଉଚ୍ଚଗୁଣବତ୍ତା ଯୁକ୍ତ ଝୋଟର ଫାଇବରକୁ ପ୍ରୋତ୍ସାହନ ଦେବା ଦିଗରେ ଏହା ଏକ ଗୁରୁତ୍ୱପୂର୍ଣ୍ଣ ଏବଂ ପ୍ରଗତିଶୀଳ ପଦକ୍ଷେପ ।
ଭାରତୀୟ ଝୋଟ ନିଗମ  ମୂଲ୍ୟ ସମର୍ଥନ କ୍ଷେତ୍ରରେ କେନ୍ଦ୍ର ସରକାରଙ୍କ ନୋଡାଲ ଏଜେନ୍ସି ଭାବେ ନିଜର କାର୍ଯ୍ୟ ଜାରି ରହିବ । ଏଥିସହିତ ପରିଚାଳନା କ୍ଷେତ୍ରରେ କୌଣସି ପ୍ରକାର କ୍ଷତି ହେଲେ କେନ୍ଦ୍ର ସରକାର ସମ୍ପୂର୍ଣ୍ଣ ଭାବେ ଏହାର ଭରଣା କରିବେ ।
ପ୍ରଧାନମନ୍ତ୍ରୀଙ୍କ କାର୍ଯ୍ୟାଳୟ
ପ୍ରଧାନମନ୍ତ୍ରୀଙ୍କ ସହିତ ପ୍ରତିଷ୍ଠିତ ବ୍ୟବସାୟୀ ଶ୍ରୀ ଏଲୋନ୍ ମସ୍କଙ୍କ ବୈଠକ
ପ୍ରଧାନମନ୍ତ୍ରୀ ଶ୍ରୀ ନରେନ୍ଦ୍ର ମୋଦୀ ଆଜି ନ୍ୟୁୟର୍କ ଠାରେ ବୈଷୟିକ ଅଗ୍ରଦୂତ, ପ୍ରତିଷ୍ଠିତ ବ୍ୟବସାୟୀ ତଥା ଟେସଲା ଆଇଏନସି ଏବଂ ସ୍ପେସ୍ ଏକ୍ସର ସିଇଓ; ସିଟିଓର ମାଲିକ ଏବଂ ଟୁଇଟର ର ଅଧ୍ୟକ୍ଷ, ବୋରିଂ କମ୍ପାନୀ ଏବଂ ଏକ୍ସ-କର୍ପର ପ୍ରତିଷ୍ଠାତା; ନ୍ୟୁରୋଲିଙ୍କ୍ ଏବଂ ଓପନଏଆଇର ସହ ପ୍ରତିଷ୍ଠାତା ଶ୍ରୀ ଏଲୋନ୍ ମସ୍କଙ୍କୁ ଭେଟିଛନ୍ତି ।
ବିଭିନ୍ନ କ୍ଷେତ୍ରରେ ଜ୍ଞାନକୌଶଳକୁ ସୁଗମ ତଥା ସୁଲଭ କରିବା ପାଇଁ ଶ୍ରୀ ମସ୍କଙ୍କ ଉଦ୍ୟମକୁ ପ୍ରଧାନମନ୍ତ୍ରୀ ପ୍ରଶଂସା କରିଥିଲେ । ବୈଦ୍ୟୁତିକ ଗତିଶୀଳତା ଏବଂ ବ୍ୟବସାୟିକ ମହାକାଶ କ୍ଷେତ୍ରକୁ ଶୀଘ୍ର ବିସ୍ତାର କରିବା ପାଇଁ ଭାରତରେ ସୁଯୋଗ ଅନୁସନ୍ଧାନ କରିବାକୁ ପ୍ରଧାନମନ୍ତ୍ରୀ ଶ୍ରୀ ମସ୍କଙ୍କୁ ଆମନ୍ତ୍ରଣ କରିଥିଲେ ।
HS
(
ପ୍ରତିରକ୍ଷା ମନ୍ତ୍ରଣାଳୟ
ଓଡିଶା ଉପକୂଳରେ ଡିଆରଡିଓ ଦ୍ୱାରା ବାଲିଷ୍ଟିକ୍ କ୍ଷେପଣାସ୍ତ୍ର "ଅଗ୍ନି ପ୍ରାଇମ” ର ସଫଳ ଉଡାଣ-ପରୀକ୍ଷଣ
ନୂତନ ପୀଢିର ବାଲିଷ୍ଟିକ୍ କ୍ଷେପଣାସ୍ତ୍ର "ଅଗ୍ନି ପ୍ରାଇମ୍” କୁ ପ୍ରତିରକ୍ଷା ଗବେଷଣା ଏବଂ ବିକାଶ ସଂଗଠନ  ଦ୍ୱାରା ଓଡିଶା ଉପକୂଳବର୍ତ୍ତୀ ଏପିଜେ ଅବଦୁଲ କଲାମ ଦ୍ୱୀପରୁ ୦୭ ଜୁନ୍ ୨୦୨୩ ରେ ସଫତଳାର ସହ ଉଡାଣ-ପରୀକ୍ଷଣ କରାଯାଇଛି । ଉଡ଼ାଣ ପରୀକ୍ଷଣ ସମୟରେ ସମସ୍ତ ଲକ୍ଷ୍ୟ ସଫଳତାର ସହ ପ୍ରଦର୍ଶନ କରାଯାଇଥିଲା ।
ଏହି କ୍ଷେପଣାସ୍ତ୍ରର ତିନିଟି ସଫଳ ବୈଧ ପରୀକ୍ଷଣ ପରେ ବ୍ୟବହାରକାରୀଙ୍କ ଦ୍ୱାରା ଆୟୋଜିତ ପ୍ରଥମ ପ୍ରି-ଇଣ୍ଡକ୍ସନ ରାତ୍ରୀକାଳୀନ ଉତ୍କ୍ଷେପଣ ଥିଲା । ରାଡାର, ଟେଲିମେଟ୍ରି ଏବଂ ଇଲେକ୍ଟ୍ରୋ ଅପ୍ଟିକାଲ୍ ଟ୍ରାକିଂ ସିଷ୍ଟମ୍ ପରି ରେଞ୍ଜ୍ ଇନଷ୍ଟ୍ରୁମେନସନ୍ ସହିତ ଦୁଇଟି ଡାଉନ୍ ରେଞ୍ଜ୍ ଜାହାଜକୁ ବିଭିନ୍ନ ସ୍ଥାନରେ ଟର୍ମିନାଲ୍ ପଏଣ୍ଟରେ ଏହାର ସମଗ୍ର ଗତିପଥର ଉଡାଣ ତଥ୍ୟକୁ କ୍ୟାପଚର କରିବାକୁ ନିୟୋଜିତ କରାଯାଇଥିଲା ।
ଡିଆରଡିଓ ଏବଂ ଷ୍ଟ୍ରାଟେଜିକ୍ ଫୋର୍ସ କମାଣ୍ଡର ବରିଷ୍ଠ ଅଧିକାରୀମାନେ ସଫଳ ଉଡ଼ାଣ ପରୀକ୍ଷଣ ସମୟରେ ଉପସ୍ଥିତ ଥିଲେ, ଯାହାକି ସଶସ୍ତ୍ର ବାହିନୀରେ ଏହି କ୍ଷେପଣାସ୍ତ୍ରର ପ୍ରବେଶ ପାଇଁ ପଥ ପରିଷ୍କାର କରିଛି ।
ରକ୍ଷା ମନ୍ତ୍ରୀ ଶ୍ରୀ ରାଜନାଥ ସିଂହ ଡିଆରଡିଓ ଏବଂ ସଶସ୍ତ୍ର ବାହିନୀକୁ ଏଭଳି ସଫଳତା ସହିତ ନୂତନ ପୀଢିର ବାଲିଷ୍ଟିକ୍ ମିସାଇଲ୍ ଅଗ୍ନି ପ୍ରାଇମ୍ ର କପି-ବୁକ୍ ପ୍ରଦର୍ଶନ ପାଇଁ ଅଭିନନ୍ଦନ ଜଣାଇଛନ୍ତି ।
ପ୍ରତିରକ୍ଷା ଆରଆଣ୍ଡଡି ସଚିବ ଏବଂ ଡିଆରଡିଓର ଅଧ୍ୟକ୍ଷ ଡକ୍ଟର ସମୀର ଭି କାମାତ ଡିଆରଡିଓର ଲାବୋରେଟୋରୀ ଦଳ ଏବଂ ଉତ୍କ୍ଷେପଣ ପରୀକ୍ଷାରେ ସାମିଲ ବ୍ୟବହାରକାରୀଙ୍କ ପ୍ରୟାସକୁ ପ୍ରଶଂସା କରିଛନ୍ତି ।
HS
(Visitor Counter : 119
ପଞ୍ଚାୟତିରାଜ ମନ୍ତ୍ରଣାଳୟ
କୋଭିଡ-19 ସମୟରେ ଜନସାଧାରଣଙ୍କ ସହାୟତା ଲାଗି ଦେଶବ୍ୟାପୀ ସ୍ଥାନୀୟ ପ୍ରଶାସନର ପଦକ୍ଷେପ ଜାରି
କୋଭିଡ-19 ମହାମାରୀ ସଂକ୍ରମଣ ନିରାକରଣ ନିମନ୍ତେ ସାରା ଦେଶରେ ରାଜ୍ୟ, ଜିଲ୍ଲା ଓ ପଞ୍ଚାୟତସ୍ତରରେ ସ୍ଥାନୀୟ ପ୍ରଶାସନ ପକ୍ଷରୁ ନିରନ୍ତର ପ୍ରୟାସ କରାଯାଉଛି। ଭାରତ ସରକାରଙ୍କ ପଞ୍ଚାୟତିରାଜ ମନ୍ତ୍ରଣାଳୟ ପକ୍ଷରୁ ରାଜ୍ୟ ସରକାର, ଜିଲ୍ଲା ପ୍ରଶାସନ ଓ ଗ୍ରାମ ପଞ୍ଚାୟତଗୁଡ଼ିକ ସହିତ ସମନ୍ବୟ ରକ୍ଷା କରି ଲକଡାଉନକୁ କଡ଼ାକଡ଼ି ଲାଗୁ କରିବା ଏବଂ ସାମାଜିକ ଦୂରତ୍ବକୁ ପାଳନ କରିବା ଲାଗି ପଦକ୍ଷେପ ଗ୍ରହଣ କରୁଛନ୍ତି।
ରାଜ୍ୟଗୁଡ଼ିକ ଦ୍ଵାରା ନିଆଯାଇଥିବା ପଦକ୍ଷେପ ମଧ୍ୟରୁ କେତେଗୁଡ଼ିଏ ଶ୍ରେଷ୍ଠ ପଦକ୍ଷେପଗୁଡ଼ିକ ହେଲା:
ଆନ୍ଧ୍ରପ୍ରଦେଶ:
ଅଟକି ରହିଥିବା ଲୋକଙ୍କୁ ସହାୟତା ଲାଗି ଆନ୍ଧ୍ର ପ୍ରଦେଶ ସରକାର ଏକ ନିୟନ୍ତ୍ରଣ କକ୍ଷ ସ୍ଥାପନ କରିଛନ୍ତି। ବାହାର ରାଜ୍ୟରେ ଥିବା ଆନ୍ଧ୍ର ଲୋକମାନେ ଏହି ନିୟନ୍ତ୍ରଣ କକ୍ଷକୁ ଫୋନ କରି ସହାୟତା ପାଇପାରୁଛନ୍ତି। ସେହିପରି ଗ୍ରୀନ ଜୋନରେ ଥିବା 1655ଟି ଉଦ୍ୟୋଗକୁ କାର୍ଯ୍ୟକ୍ଷମ କରିବା ଲାଗି ଅନୁମତି ମିଳିଛି। ପ୍ରବାସୀ ଶ୍ରମିକମାନେ ଗୋଟିଏ ଗ୍ରୀନ ଜୋନରୁ ଅନ୍ୟ ଗ୍ରୀନ ଜୋନକୁ ଯିବାର ଅନୁମତି ପାଇଛନ୍ତି।
ଆସାମ :
କାଛାର ଜିଲ୍ଲାର ସିଲଚର ବ୍ଲକ ତାରାପୁର ଗ୍ରାମ ପଞ୍ଚାୟତରେ 17 ଜଣ ସଦସ୍ୟମାନଙ୍କୁ ନେଇ ଗଠିତ 5ଟି ସ୍ଵୟଂ ସହାୟକ ଗୋଷ୍ଠୀ ପକ୍ଷରୁ ସାସ୍କ ତିଆରି କରାଯାଉଛି ।
କେରଳ :
କୋଭିଡ-19 ମହାମାରୀ ବ୍ୟାପିବା ପରଠାରୁ 40 ଜଣ ଏନଏସଏସ ସଦସ୍ୟ ଜିଲ୍ଲା ମୁଖ୍ୟାଳୟରେ ଥିବା ଜିଲ୍ଲା ମେଡ଼ିକାଲ ଅଫିସରେ ବାହାର ଦେଶରୁ ଆସୁଥିବା ଲୋକ ଏବଂ ସେମାନଙ୍କର ସଂସ୍ପର୍ଶରେ ଆସିଥିବା ଲୋକମାନଙ୍କୁ ଚିହ୍ନଟ କରିବା ଲାଗି କାର୍ଯ୍ୟ କରୁଛନ୍ତି। ସ୍ଵତନ୍ତ୍ର ପାସ ନେଇ ରାଜ୍ୟ ବାହାରକୁ ଯାଇଥିବା ଏବଂ ଅନ୍ୟ ରାଜ୍ୟରୁ ଜରୁରି ସାମଗ୍ରୀ ନେଇ ରାଜ୍ୟକୁ ଆସୁଥିବା ଲରି ଡ୍ରାଇଭରମାନଙ୍କୁ ନିୟନ୍ତ୍ରଣ କକ୍ଷରେ ଥିବା କର୍ମଚାରୀମାନେ ସଙ୍ଗରୋଧରେ ରଖୁଛନ୍ତି।
ତେଲଙ୍ଗାନା :
କୋଭିଡ-19 ରୋଗୀ/ସନ୍ଦିଗ୍ଧଙ୍କ ଠାରୁ ସୃଷ୍ଟି ହୋଇଥିବା ଜୈବ ମେଡ଼ିକାଲ ଆବର୍ଜନା ସଂଗ୍ରହ, ପରିବହନ, ପରିଚାଳନା ଓ ନଷ୍ଟ କରିବା ଲାଗି ଆବଶ୍ୟକ ପ୍ରକ୍ରିୟା ଓ ଗାଇଡଲାଇନ ପାଳନ କରିବା ନିମନ୍ତେ ତେଲଙ୍ଗାନା ରାଜ୍ୟ ପ୍ରଦୂଷଣ ନିୟନ୍ତ୍ରଣ ବୋର୍ଡ  ପକ୍ଷରୁ ସାଧାରଣ ଜନତା, ପୌର ପ୍ରଶାସନ, ଚିକିତ୍ସା ପ୍ରତିଷ୍ଠାନଗୁଡ଼ିକୁ ନିବେଦନ କରାଯାଇଛି ।
ରାମଗୁଣ୍ଡମ ଏନଟିପିସିର ଦିପ୍ତୀ ମହିଳା ସମିତି ପକ୍ଷରୁ ଏହାର କର୍ମଚାରୀ ଓ ଠିକା ଶ୍ରମିକମାନଙ୍କୁ 5 ହଜାର କପଡ଼ା ମାସ୍କ ବଣ୍ଟନ କରାଯାଇଛି।
ମିଜୋରାମ :
ମିଜୋରାମର ଗ୍ରାମାଞ୍ଚଳର ଅଧିକାଂଶ ଲୋକ କୃଷି ଓ ଶ୍ରମ କାର୍ଯ୍ୟକଳାପ ଉପରେ ନିର୍ଭର କରିଥାନ୍ତି। ବତ୍ତର୍ମାନର ପରିସ୍ଥିତିରେ ସେମାନଙ୍କ ପାଇଁ କାମଧନ୍ଦାର ଅଭାବ ଦେଖାଦେଇଛି। ଏଭଳି ସ୍ଥିତିରେ ରାଜ୍ୟ ସରକାରଙ୍କ ପକ୍ଷରୁ ସେମାନଙ୍କର ଖାଦ୍ୟ ଆବଶ୍ୟକତା ପୂରଣ କରିବା ଲାଗି ମାଗଣାରେ ଚାଉଳ, ଡାଲି, ଆଳୁ ଆଦି ଯୋଗାଇ ଦିଆଯାଇଛି। ସାମାଜିକ ଦୂରତ୍ବ ଅବଲମ୍ବନ କରି କୃଷି କାର୍ଯ୍ୟ କରିବା ନିମନ୍ତେ ସ୍ଥାନୀୟ ପ୍ରଶାସନ ସେମାନଙ୍କୁ ଅନୁମତି ଦେଇଛି। ସେହିପରି ରାଜ୍ୟ ରାଜଧାନୀରେ କୃଷି ଜାତ ଦ୍ରବ୍ୟ କ୍ରୟବିକ୍ରୟ ନିମନ୍ତେ ମଧ୍ୟ ସହରାଞ୍ଚଳ ପ୍ରଶାସନ ପକ୍ଷରୁ ଅନୁମତି ମିଳିଛି।
ସ୍ୱାସ୍ଥ୍ୟ ଓ ପରିବାର ମନ୍ତ୍ରଣାଳୟ
୪୦ ଦିନ ପରେ ଦୈନିକ ନୂଆ କରୋନା ସଂକ୍ରମଣ ୨ ଲକ୍ଷ ତଳକୁ ହ୍ରାସ ପାଇଲା
ସକ୍ରିୟ କରୋନା ମାମଲା ୨୫,୮୬,୭୮୨କୁ ହ୍ରାସ
ଏବେ ଦୈନିକ ପଜିଟିଭିଟି ହାର ୯.୫୪%
ଦେଶବ୍ୟାପୀ ଟିକାକରଣ ଅଭିଯାନରେ ପ୍ରାୟ ୨୦ କୋଟି ଡୋଜ୍ ଟିକା ଦିଆଯାଇଛି
ଗତ ୨୪ ଘଣ୍ଟା ମଧ୍ୟରେ ୧୮-୪୪ ବର୍ଷ ବର୍ଗର ଲୋକଙ୍କୁ ୧୨.୮୨ ଲକ୍ଷ ଡୋଜ୍ ଟିକା ଦିଆଯାଇଛି, ଯାହାକି ୨୦୨୧ ମେ ୧ରୁ ଏ ପର୍ଯ୍ୟନ୍ତ ସର୍ବାଧିକ
କୋଭିଡ-୧୯ ବିରୋଧରେ ଲଢ଼େଇ କ୍ଷେତ୍ରରେ ଭାରତରେ ଏକ ଉତ୍ସାହଜନକ ଲକ୍ଷଣ କ୍ରମରେ ୪୦ ଦିନ ପରେ ଦୈନିକ ନୂଆ ସଂକ୍ରମଣ ୨ ଲକ୍ଷ ତଳକୁ ହ୍ରାସ ପାଇଛି  । ଗତ ୨୪ ଘଣ୍ଟା ମଧ୍ୟରେ ଦେଶରେ ୧,୯୬,୪୨୭ ନୂଆ କରୋନା ମାମଲା ଆସିଛି ।
ଦେଶରେ ଏବେ ମୋଟ ସକ୍ରିୟ କରୋନା ମାମଲା ମଧ୍ୟ ୨୫,୮୬,୭୮୨କୁ ହ୍ରାସ ପାଇଛି । ୨୦୨୧ ମେ ୧୦ ତାରିଖରେ ସକ୍ରିୟ ମାମଲା ଶୀର୍ଷରେ ଥିଲା ଏବଂ ଏହା ପରଠାରୁ ହ୍ରାସ ପାଉଛି । ଗତ ୨୪ ଘଣ୍ଟା ମଧ୍ୟରେ ସକ୍ରିୟ ମାମଲାରେ ସିଧାସଳଖ ,୩୩,୯୩୪ ହ୍ରାସ ପାଇଛି । ଏହା ଏବେ ଦେଶର ମୋଟ ପଜିଟିଭ୍ ମାମଲାର ୯.୬୦% ରହିଛି ।
ଭାରତରେ କ୍ରମାଗତ ଦ୍ୱାଦଶ ଦିନ ପାଇଁ ମଧ୍ୟ ଦୈନିକ ସୁସ୍ଥଙ୍କ ସଂଖ୍ୟା ଦୈନିକ ନୂଆ ସଂକ୍ରମଣ ମାମଲା ଠାରୁ ଅଧିକ ରହୁଛି । ଗତ ୨୪ ଘଣ୍ଟା ମଧ୍ୟରେ ଦେଶରେ ୩,୨୬,୮୫୦ ଜଣ ସୁସ୍ଥ ହୋଇଛନ୍ତି ।
ଭାରତରେ କରୋନାରୁ ମୋଟ ସୁସ୍ଥଙ୍କ ସଂଖ୍ୟା ୨,୪୦,୫୪,୮୬୧ରେ ପହଞ୍ଚିଛି । ଜାତୀୟ ସୁସ୍ଥତା ହାର ଆହୁରି ବୃଦ୍ଧି ପାଇ ୮୯.୨୬%ରେ ପହଞ୍ଚିଛି ।
ଗତ ୨୪ ଘଣ୍ଟାରେ ଦେଶରେ ୨୦,୫୮,୧୧୨ ନମୁନା ଟେଷ୍ଟ ହୋଇଛି ଏବଂ ମୋଟ ଟେଷ୍ଟ ସଂଖ୍ୟା ୩୩,୨୫,୯୪,୧୭୬ରେ ପହଞ୍ଚିଛି । ଦୈନିକ ପଜିଟିଭିଟି ହାର ଏବେ ହ୍ରାସ ପାଇ ୯.୫୪%ରେ ପହଞ୍ଚିଛି ।
ଆଜି ସକାଳ ୭ଟା ସୁଦ୍ଧା ମୋଟ ୨୮,୪୧,୧୫୧ ସେସନରେ ୧୯,୮୫,୩୮,୯୯୯ ଡୋଜ୍ ଟିକା ଦିଆଯାଇଛି । ଏହା ମଧ୍ୟରେ ରହିଛି, ୯୭,୭୯,୩୦୪ ଜଣ ଏଚସିଡବ୍ଲୁଙ୍କୁ ପ୍ରଥମ ଡୋଜ୍, ୬୭,୧୮,୭୨୩ ଜଣ ଏଚସିଡବ୍ଲୁଙ୍କୁ ଦ୍ୱିତୀୟ ଡୋଜ୍, ୧,୫୦,୭୯,୯୬୪ ଜଣ ଏଫଏଲଡବ୍ଲୁଙ୍କୁ ପ୍ରଥମ ଡୋଜ୍, ୮୩,୫୫,୯୮୨ ଜଣ ଏଫଏଲଡବ୍ଲୁଙ୍କୁ ଦ୍ୱିତୀୟ ଡୋଜ୍, ୧୮-୪୪ ବର୍ଷ ବର୍ଗର ୧,୧୯,୧୧,୭୫୯ ଜଣଙ୍କୁ ପ୍ରଥମ ଡୋଜ୍ ଏବଂ ୪୫ରୁ ୬୦ ବର୍ଷ ବର୍ଗର ୬,୧୫,୪୮,୪୮୪ ଜଣଙ୍କୁ ପ୍ରଥମ ଡୋଜ୍ ଓ ୯୯,୧୫,୨୭୮ ଜଣଙ୍କୁ ଦ୍ୱିତୀୟ ଡୋଜ୍ ଟିକା । ୬୦ ବର୍ଷରୁ ଅଧିକ ବୟସର ୫,୬୯,୧୫,୮୬୩ ଜଣଙ୍କୁ ପ୍ରଥମ ଡୋଜ୍ ଓ ୧,୮୩,୧୩,୬୪୨ ଜଣଙ୍କୁ ଦ୍ୱିତୀୟ ଡୋଜ୍ ଟିକା ମଧ୍ୟ ଦିଆଯାଇଛି ।
|
|
HCWs
|
|
1st Dose
|
|
97,79,304
|
|
2nd Dose
|
|
67,18,723
|
|
FLWs
|
|
1st Dose
|
|
1,50,79,964
|
|
2nd Dose
|
|
83,55,982
|
|
Age Group 18-44 years
|
|
1st Dose
|
|
1,19,11,759
|
|
Age Group 45 to 60 years
|
|
1st Dose
|
|
6,15,48,484
|
|
2nd Dose
|
|
99,15,278
|
|
Over 60 years
|
|
1st Dose
|
|
5,69,15,863
|
|
2nd Dose
|
|
1,83,13,642
|
|
Total
|
|
19,85,38,999
ଗତ ୨୪ ଘଣ୍ଟା ମଧ୍ୟରେ ୧୮-୪୪ ବର୍ଷ ବର୍ଗର ଲୋକଙ୍କୁ ୧୨.୮୨ ଲକ୍ଷ ଡୋଜ୍ ଟିକା ଦିଆଯାଇଛି । ୨୦୨୧ ମେ ୧ରେ ଦେଶବ୍ୟାପୀ ଉଦାରୀକରଣ ଦରରେ ଟିକାକରଣ ଅଭିଯାନ ଆରମ୍ଭ ହେବା ପରେ ଏହା ସର୍ବାଧିକ ।
SR
(